31. 12. 81 De Europæiske Fællesskabers Tidende Nr. C 343/51 
Udtalelse om Kommissionens forslag til Rådet vedrørende fastsættelse af Fællesskabets 
ordning med generelle toldpræferencer for perioden 1982 til 1985 samt åbning af ordnin­
gen for 1982 
Den tekst, som har været genstand for udtalelsen, er offentliggjort i De Europæiske 
Fællesskabers Tidende nr. C 273 af 26. oktober 1981, side 1. 
A. UDTALELSENS JURIDISKE GRUNDLAG 
Rådet besluttede den 13. august 1981 i medfør af artikel 198 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om 
det nævnte emne. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog på sin 191. plenarforsamling, afholdt i 
Bruxelles den 28. og 29. oktober 1981, sin udtalelse om det nævnte emne. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — med 50 stemmer for, 4 stemmer imod — 
under henvisning til traktaten om oprettelse af 
Det europæiske økonomiske Fællesskab, særlig 
art. 198, 
under henvisning til anmodning af 13. august 1981 
fra Rådet for De europæiske Fællesskaber om Udval­
gets udtalelse om »Kommissionens forslag til Rådet 
vedrørende fastsættelse af Fællesskabets ordning 
med generelle toldpræferencer for perioden 1982 til 
1985 samt åbning af ordningen for 1982«, 
under henvisning til beslutning truffet af sit præsi­
dium den 30. juni 1981 om at pålægge Afdelingen for 
forbindelser med tredjelande at udarbejde en udta­
lelse om forslaget, 
under henvisning til sine tidligere udtalelser om 
spørgsmålet, særlig udtalelserne af 30. april 1980 {}) 
og 30. oktober 1980 (2), 
under henvisning til udtalelse vedtaget af Afdelingen 
for forbindelser med tredjelande på mødet den 
13. oktober 1981, 
under henvisning til beretning aflagt af ordføreren, 
Dietmar Cremer, 
under henvisning til forhandlingerne på den 191. 
plenarforsamling den 28. og 29. oktober 1981, mødet 
den 29. oktober, 
(!) EFTnr. C 205 af 11. 8. 1980. 
(2) EFT nr. C 331 af 17. 12. 1980. VEDTAGET FØLGENDE UDTALELSE: 
Udvalget godkender, de generelle retningslinier i 
Kommissionens GSP-forslag for 1982 og fremsætter 
følgende bemærkninger. 
Generelle bemærkninger 
1. Udvalget mener, at GSP-ordningen fortsat er et 
væsentligt økonomisk redskab for de begunstigede 
lande. 
Ordningen får voksende betydning, når modtager­
landene har nået et sådant udviklingsniveau, at de 
kan øge mængden af de produkter, der er omfattet af 
GSP. 
2. Samtidig er anvendelsen af GSP i voksende grad 
en udfordring for Fællesskabet, som i lighed med 
resten af verden står i en krisesituation, som tilspid­
ses mere og mere. Det er under hensyntagen til denne 
krise og dens konsekvenser for beskæftigelsen og 
erhvervsinvesteringerne, at Kommissionen begræn­
ser de foreslåede ændringer i den gældende GSP-
ordning. Den råder iøvrigt endnu ikke over statistik­
ker, der gør det muligt nøjagtigt at vurdere konse­
kvenserne af den nye ordning (indført i 1981). 
Nr. C 343/52 De Europæiske Fællesskabers Tidende 31. 12. 81 
3. Udvalget kræver endnu en gang, at Kommissio­
nen i sine GSP-forslag tager hensyn til de ordninger 
af lignende karakter, som andre industrilande anven­
der. 
Man må undgå, at Fællesskabet som den eneste til­
byder toldpræferencer for visse produkter, hvilket 
kun skærper konkurrencen på dets eget marked i 
samme omfang. 
Fællesskabet bør ligeledes sørge for ikke at lade sig 
udelukke fra andre præferencegivende landes marke­
der, mens industrilande under dække af investeringer 
i de begunstigede udviklingslande samtidig skaber 
sig adgang til industrilandes markeder. 
4. Udvalget gentager sit ønske om, at man først og 
fremmest begunstiger de lande, som har mest behov 
herfor. I denne forbindelse henviser Udvalget til de 
kriterier for en selektiv anvendelse af GSP, som det 
foreslog i sin udtalelse af 30. april 1980. 
Kommissionens forslag om at øge antallet af indu­
stri- og landbrugsvarer fra Kina og Rumænien med 
præferentiel adgang til Fællesskabets marked stem­
mer ikke overens hermed. 
5. Udvalget rejser tvivl ved det hensigtmæssige i en 
forøgelse af antallet af landbrugsprodukter under 
GSP og en udvidelse af præferencemarginen for visse 
af dem. 
Selv om visse produkter, som f.eks. peber, ikke rejser 
specielle problemer, mener Udvalget, at de nye for­
slag især vedrørende tobak og saft af ananas kan 
skabe vanskeligheder på grund af: 
— Udgifterne til den fælles landbrugspolitik, 
— Fællesskabets ansvar over for sine oversøiske 
departementer og territorier, og 
— øget konkurrence for importen fra AVS-sta-
terne. 
Bruxelles, den 29. oktober 1981. 6. Udvalget understreger GSP-ordningens betyd­
ning først og fremmest for de begunstigede landes 
udvikling. Kommissionen bør fortsat have det mål 
for øje, at alle befolkningsgrupper i disse lande får 
reel del i de handelsmæssige fordele i form af ska­
belse af ny beskæftigelse og højere indkomst. 
7. Udvalget gentager sin henstilling om, at man i 
forordningen indføjer en klausul om anvendelse af 
sociale minimumsnormer på linje med den udtalelse, 
som det afgav den 3. juli 1980 om »Udviklingssamar­
bejde og de økonomiske og sociale konsekvenser af 
overholdelsen af visse internationale normer for 
arbejdsvilkår« ('). Det opfordrer Kommissionen til 
ufortøvet at forelægge konkrete forslag herom. 
8.1. Udvalget fastholder sine forbehold over for 
nedsættelsen af et eventuelt forvaltningsudvalg inden 
for rammerne af GSP, 
Særlige bemærkninger 
8.2. Udvalget anbefaler, at man viderefører den 
gældende procedure for genindførelse af told på 
såkaldte ikke-følsomme varer. Man kan ved hjælp af 
denne fremgangsmåde lettere end med den, der er 
foreslået for 1982, tage reelt hensyn til den økono­
miske og sociale situation i Fællesskabet ved anven­
delsen af GSP. 
8.3. Det samme gælder den kaution, der skal stilles 
for de afgifter, der forfalder i det tilfælde, hvor et EF-
loft overskrides ved en enkelt levering. 
9. Udvalget foreslår en forenkling af gennemførel­
sesforordningen for GSP ved i »betragtningerne« at 
slette de passager, der i deres fulde udstrækning gen­
gives i artiklerne. 
(i) EFTnr. C 230 af 8. 9. 1980. 
Tomas ROSEINGRAVE 
Formand for 
Det økonomiske og sociale Udvalg